Diari Oficial de la Generalitat Valenciana


Sumari del DOGV 3266, del 17-06-1998 (1998/4189)

ACORD de 23 d'abril de 1998, de la Comissió Territorial d'Urbanisme de València, relatiu a la modificació puntual de les Normes Subsidiàries de Planejament que afecta l'àrea urbana la Canadella i l'àrea urbana el Terrer del municipi d'Agullent.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4189


Data del document
:   23-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'abril de 1998, de la Comissió Territorial d'Urbanisme de València, relatiu a la modificació puntual de les Normes Subsidiàries de Planejament que afecta l'àrea urbana la Canadella i l'àrea urbana el Terrer del municipi d'Agullent. [1998/4189]
  
Vist l'expedient enviat per l'Ajuntament d'Agullent referit a l'aprovació definitiva de la modificació puntual de les Normes Subsidiàries de Planejament que afecta l'àrea urbana la Canadella i l'àrea urbana el Terrer i d'acord amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 7 de juny de 1996 i després del pertinent període d'informació pública, es va aprovar provisionalment pel mateix òrgan en data 2 de desembre de 1996.
  
La Comissió Territorial d'Urbanisme en sessió celebrada el 13 de març de 1997 va acordar aprovar definitivament la modificació relativa a l'àrea urbana RI5 la Canadella i suspendre l'aprovació definitiva de la modificació referent a l'àrea urbana IM2 el Terrer.
  
La suspensió es va realitzar per tal que es justificara el compliment de l'article 55.3 LRAU ja que la modificació efectuada suposava un increment de l'edificabilitat. Després de la presentació de documentació reparadora, la Comissió Territorial d'Urbanisme, en sessió celebrada el 17 de desembre de 1997, va acordar mantenir la suspensió de l'aprovació definitiva per entendre no reparades les deficiències apreciades.
  
L'ajuntament en sessió celebrada el 2 de febrer de 1998 va aprovar la reparació de la dita deficiència.
  
Segon
  
El projecte consta de memòria, plans d'Informació i pla d'ordenació, i s'han presentat tres còpies degudament diligenciades. Així mateix s'han enviat tres còpies de l'expedient administratiu.
  
Tercer
  
La modificació tenia per objecte l'eliminació de vials existents mitjançant l'ampliació de les illes d'ús industrial.
  
En la nova documentació presentada es proposa reduir el percentatge d'ocupació de la primera planta de les edificacions per tal de mantenir l'edificabilitat de la zona.
  
S'indica que la superfície actual vacant edificable és de 6.532 m2. S'hi defineix l'edificabilitat amb el coeficient volumètric de 7,5 m3/m2 i una ocupació del 70%. Així doncs el volum edificable seria de 48.990 m3 i la superfície construïda de 9.144 m2.
  
En la nova ordenació, la superfície edificable és de 7.990 m2, amb la qual cosa per mantenir la mateixa edificabilitat es redueix el coeficient d'ocupació en la primera planta, i passa del 70% inicial al 44%. De tal manera que amb això es manté la superfície construïda a l'existent abans de la modificació.
  
Quart
  
La comissió informativa de la Comissió Territorial d'Urbanisme de València, en sessió celebrada el 21 d'abril de 1998 va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet pel que afecta la documentació presentada conforme l'objecte d'aquest i d'acord amb el que exposa l'article 55 i 27 de la Llei Reguladora de l'Activitat Urbanística (LRAU).
  
Segon
  
L'expedient s'ha tramitat correctament de conformitat amb el que estableix l'article 38 de la LRAU.
  
Tercer
  
La modificació afecta el sòl dotacional públic (vials) que passa a ser sòl privat (edificable) per la qual cosa s'havia de justificar la compensació a què fa referència l'article 55.3 de la LRAU, en aquest cas, amb les mesures adoptades es justifica que la modificació no suposa un increment d'aprofitament lucratiu.
  
Quart
  
Tenint en compte que, amb la limitació de l'ocupació en planta alta del 44%, queda garantit que aquesta modificació no incrementa l'edificabilitat, s'hauria de permetre una major flexibilitat en l'aplicació de la norma, de manera que l'edificabilitat que corresponga a una determinada parcel·la puga distribuir-se, bé el 70% en planta baixa i el 44% en planta alta (com estableix en principi el projecte), o bé altres percentatges d'ocupació de parcel·la en aquestes plantes, sempre que la suma d'ambdós no superara el 114% i mai no excedira el 70% en la planta inferior.
  
Cinquè
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les Normes Subsidiàries -i de les seues modificacions- de municipis de menys de 50.000 habitants, d'acord amb el que disposen els articles 55.1 i 38.3 per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A per remissió de l'article 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista del que antecedeix, la Comissió Territorial d'Urbanisme de València, en sessió celebrada el dia 23 d'abril de 1998, acorda aprovar definitivament la modificació de les Normes Subsidiàries d'Agullent relativa a les àrees urbanes la Canadella i el Terrer.
  
L'Ajuntament d'Agullent haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir d'aquesta publicació.
  
Tot això, sense perjudici que puga exercitar qualsevol altre recurs que estime oportú.
  
València, 23 d'abril de 1998.- El secretari de la Comissió Territorial d'Urbanisme: José Manuel Palau Navarro.